Talle skoolkinders sterf in ongelukDie ongelukstoneel op die R25 buite Bronkhorstspruit waartydens 20 persone, insluitend 18 skoliere gesterf het (21 April 2017) Foto: ER24 Minstens 20 kinders is Vrydag in ‘n gru-ongeluk buite Bronkhorstspruit dood. Volgens die Gautengse departement van onderwys het die ongeluk op die R25-Groblersdalpad plaasgevind. Panyaza Lesufi, LUR vir onderwys, is op pad na die toneel. Maroela Media verneem die kinders is in ‘n minibus vervoer en dat die minibus teen ‘n vragmotor gebots het waarna die minibus aan die brand geslaan het. ER24 het gesê 20 kinders is reeds op die toneel dood verklaar. Dit is in die stadium nog nie duidelik of die bestuurders van die minibus en vragmotor beseer is nie.